CELEX: 62012CA0170
Language: sk
Date: 2013-10-03 00:00:00
Title: Vec C-170/12: Rozsudok Súdneho dvora (štvrtá komora) z  3. októbra 2013 (návrh na začatie prejudiciálneho konania, ktorý podal Cour de cassation — Francúzsko) — Peter Pinckney/KDG médiatech AG [Nariadenie (ES) č. 44/2001 — Súdna právomoc — Nároky z mimozmluvnej zodpovednosti — Majetkové autorské práva — Hmotný nosič rozmnožujúci chránené dielo — Zverejnenie — Určenie miesta, kde vznikla škoda]

23.11.2013   
            
            
               SK
            
            
               Úradný vestník Európskej únie
            
            
               C 344/27
            
         Rozsudok Súdneho dvora (štvrtá komora) z 3. októbra 2013 (návrh na začatie prejudiciálneho konania, ktorý podal Cour de cassation — Francúzsko) — Peter Pinckney/KDG médiatech AG
   (Vec C-170/12) (1)
   
   (Nariadenie (ES) č. 44/2001 - Súdna právomoc - Nároky z mimozmluvnej zodpovednosti - Majetkové autorské práva - Hmotný nosič rozmnožujúci chránené dielo - Zverejnenie - Určenie miesta, kde vznikla škoda)
   2013/C 344/45
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Žalobca: Peter Pinckney
   
      Žalovaná: KDG mediatech AG
   
      Predmet veci
   
   Návrh na začatie prejudiciálneho konania — Cour de cassation — Výklad článku 5 bodu 3 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, 2001, s. 1; Mim. vyd. 19/004, s. 42) — Právomoc vnútroštátneho súdu vo veciach nárokov na náhradu škody z iného ako zmluvného vzťahu — Kritérium na určenie „miesta, kde došlo alebo by mohlo dôjsť ku skutočnosti, ktorá zakladá takýto nárok“ — Porušenie majetkových práv autora uverejnením obsahov v elektronickej podobe alebo nosiča, ktorý tieto obsahy reprodukuje, na internete — Obsah určený verejnosti
   
      Výrok rozsudku
   
   Článok 5 bod 3 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že v prípade údajného zásahu do majetkových autorských práv zaručených členským štátom, v ktorom sa nachádza súd, ktorý začal konanie, má tento súd právomoc rozhodnúť o žalobe o určenie zodpovednosti podanej autorom diela proti spoločnosti usadenej v inom členskom štáte, ktorá v tomto inom členskom štáte rozmnožila uvedené dielo tak, že ho nahrala na hmotný nosič, ktorý potom predávajú spoločnosti usadené v treťom členskom štáte prostredníctvom internetovej stránky prístupnej aj v obvode podliehajúcom súdu, ktorý začal konanie. Tento súd má právomoc rozhodnúť iba o škode spôsobenej na území členského štátu, na území ktorého sa nachádza.
   
      (1)  Ú. v. EÚ C 174, 16.6.2012.